არაღიარებული ქვეყნების სია

არაღიარებული ქვეყნების სია
რამდენიმე გეოპოლიტიკურ ერთეულს მსოფლიოში არ აქვს საერთაშორისო აღიარება, თუმცა ისინი დე ფაქტო დამოუკიდებელი მმართველობის ერთეულები ან სახელმწიფოები არიან.
მათი უმრავლესობა არის სუბნაციონალური რეგიონი საკუთარი ეთნო-ნაციონალური თვითმყოფადობით, რომლებიც ჩამოსცილდნენ (გამოეყვნენ) მათ ძირ/მშობელ ქვეყანას და ამგვარად მათ სეპარატისტულ სახელმწიფოებსაც უწოდებენ.
არც ერთი ქვეყნის მიერ აღიარებული დე ფაქტო ქვეყნები
, სომალმა დამოუკიდებლობა 1960 წელს ბრიტანეთისგან მიიღო. დეკოლონიზაციის შემდეგ ბრიტანული და იტალიური სომალილანდების შეერთებით შეიქმნა სომალი. სომალილენდმა დამოუკიდებლობა 1991 წელს გამოაცხადა, ის დღემდე არცერთ სახელმწიფოს უღიარებია.
ნაწილობრივ ცნობილი სახელმწიფოები დე ფაქტო კონტროლით საკუთარ ტერიტორიაზე
გაეროს წევრი ქვეყნები, რომლებიც მხოლოდ ნაწილობრივ არიან ცნობილი გაეროს სხვა წევრი ქვეყნების მიერ აქ მოყვანილი არ არის (მაგ. 39 ქვეყანა არ ცნობს ისრაელს როგორც სახელმწიფოს).
და ნაწილობრივ აღიარებული რესპუბლიკებია (აღიარებულია გაეროს ოთხი წევრის მიერ: რუსეთი, ნიკარაგუა, ვენესუელა და ნაურუ). საქართველოს კონსტიტუციის თანახმად, აფხაზეთი არის ავტონომიური რესპუბლიკა, ხოლო სამრეთ ოსეთი დროებითი ადმინისტრაციული ერთეული. ფაქტობრივად არ კონტროლდება საქართველოს მთავრობის მიერ.
კოსოვოს რესპუბლიკა ნაწილობრივ აღირებული სახელმწიფო ყოფილი იუგოსლავიის ტერიტორიაზე. სერბეთის კონსტიტუცის მიხედვით რესპუბლიკის ნაწილია. კოსოვოს დამოუკიდებლობა აღიარა გაეროს 62 წევრმა-ქვეყანამ.
, პალესტინის გათავისუფლების ორგანიზაციამ პალესტინის სახელმწიფოს დამოუკიდებლობა 1988 წლის 15 ნოემბერს ალჟირში ეროვნული საბჭოს სხდომაზე. ორგანიზაცია მონაწილეობს გაეროს სხდომებში დამკვირვებლის სტატუსით და მოიხსენიება როგორც პალესტინა.
, საჰარის არაბთა დემოკრატიული რესპუბლიკამ დამოუკიდებლობა გამოაცხადა 1976 წელს, ის აღიარებულია გაეროს 84 წევრი ქვეყნის მიერ.
ჩინეთის რესპუბლიკა (R.O.C), რომელიც 1949 წელს ჩინეთის სამოქალაქო ომის წაგების შემდეგ აკონტროლებს მხოლოდ ტაივანს და რამდენიმე სხვა მცირე კუნძულს და ამჟამად ცნობილია მხოლოდ 25 ქვეყნის მიერ. დე ფაქტო კავშირებს სხვა ქვეყნებთან ახორიცელებს ისეთი ინსტიტუტებით, როგორიცაა ტაიპეის ეკონომიკური და კულტურული წარმომადგენლობის ოფისი.
ჩრდილოეთ კვიპროსის თურქული რესპუბლიკა (TRNC) შეიქმნა ჩრდ. კვიპროსში 1975 წელს ამ კუნძულზე თურქეთის არმიის შეჭრის შემდეგ ბერძენ კვიპროსელთა მიერ ხუნტის მოწყობის საპასუხოდ. ხუნტის მიზანი იყო კუნძულის საბერძნეთთან მიერთება. ფორმალურად დამოუკიდებლობა გამოაცხადა 1983 წელს და დღემდე ის მხოლოდ თურქეთმა ცნო. 2004 წელს გაეროს ეგიდით ჩატარდა რეფერენდუმი კვიპროსის ორი ნაწილის გაერთიენებისთვის. გაერთიანებას მხარი დაუჭირეს თურქმა კვიპროსელებმა, თუმცა მას წინ აღუდგნენ ბერძნები. მას შემდეგ დიპლომატიური მცდელობები ამ საკითხის გადასაწყვეტად არ განხორციელებულა. კვიპროსის ბერძნული ნაწილი იმავე წელს ევროპის კავშირის წევრი გახდა, რამაც გაეროს გენერალური მდივნის მოსაზრებით კიდევ უფრო გაართულა ვითარება ამ რეგიონში.
მხოლოდ გაეროს არა წევრი ქვეყნების მიერ აღიარებული გაეროს არა წევრი დე ფაქტო ქვეყნები
, მთიანი ყარაბაღის რესპუბლიკამ დამოუკიდებლობა 1992 წელს გამოაცხადა. ის დღისთვის აღიარებულია გაეროს არაწევრი სამი დე ფაქტო ქვეყნის: აფხაზეთის, სამხრეთი ოსეთის და დნესტრისპირეთის მიერ.
, დნესტრისპირეთმა დამოუკიდებლობა 1990 წელს გამოაცხადა, ის დღეისთვის აღიარებულია გაეროს არაწევრი ორი დე ფაქტო ქვეყნის აფხაზეთის და სამხრეთი ოსეთის მიერ.
სქოლიო